മാഞ്ചസ്റ്റര് ചുവപ്പില് റൊണാള്ഡോ ഏഴാം നമ്ബര് തന്നെ, കവാനി ജേഴ്സി വിട്ടുകൊടുത്തു ക്രിസ്റ്റ്യാനോ റൊണാള്ഡോയുടെ ഓള്ഡ് ട്രാഫോര്ഡിലേക്ക് ഉള്ള മടങ്ങി വരവിലും താരം നമ്ബര് 7 ജേഴ്സി തന്നെ ധരിക്കുമെന്ന് മാഞ്ചസ്റ്റര് യുണൈറ്റഡി് സ്ഥിരീകരിച്ചു. പോര്ച്ചുഗീസ് സൂപ്പര്സ്റ്റാര് യുണൈറ്റഡില് നേരത്തെ ഉള്ളപ്പോഴും ഐതിഹാസിക നമ്ബര് ആയ ഏഴാം നമ്ബര് ആയിരുന്നു ധരിച്ചിരുന്നത്. ജേഴ്സി നമ്ബര് 7 യുണൈറ്റഡിന്റെ ചരിത്രത്തിലെ പ്രധാന ജേഴ്സി ആണ്. ജോര്ജ്ജ് ബെസ്റ്റ്, ബ്രയാന് റോബ്സണ്, എറിക് കാന്റോണ, ഡേവിഡ് ബെക്കാം തുടങ്ങിയ ക്ലബ്ബ് ഇതിഹാസങ്ങള് മുമ്ബ് ഈ ജേഴ്സി അണിഞ്ഞിരുന്നു. കഴിഞ്ഞ സീസണില് ഏഴാം നമ്ബര് അണിഞ്ഞിരുന്ന എഡിന്സണ് കവാനി തന്റെ നമ്ബര് വിട്ടു നല്കാന് തയ്യാറാവുക ആയിരുന്നു. കവാനി ഇനി 21ആം നമ്ബര് ജേഴ്സി അണിയും.